《有客》
宋代·赵汝燧

青春挽不回，白发摘不尽。减围羞敝带，照面怯皎镜。

功名知傥来，肯问终南径。荣枯默有数，岂待盖棺定。

人世如梦幻，具眼须猛省。毋为尘埃役，而败山林兴。

亭前富葵花，隔帘烜红影。雨馀老苞困，欲谢若未忍。

有客适过秋，对此惜芳景。从事在青州，呼儿往三请。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。